Bajarê Duisburgî yê Almanya de seba ke bale binance hêrişanê kîmyewîyan ê dewleta tirke ser kurdan û dostanê înan stand na ro.
Stando ke serkeşîya Meclîsê Cinîyan ê Asya Yuksel de ame ronayene de derheqê şuxulnayîşê çekanê kîmyewîyan ê dewleta tirke de zanayîş ame  dayene. Çalakîye de dîya zanayene ke dewleta tirke bi mengan o vera gerîlayan çekanê kîmyewîyan şuxulnena û sere de OPCW dezgehê eleqedarî yê Ewropa zî vera naye bêveng ê. Çalakîye de vilaweka TJK-E ame wendene û veng dîya welatanê Ewropa ke wa bêveng memanê.
